
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 783 


24 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης οικισμού Γρίβας Δή¬ 


μου Γουμένισσας Ν. Κιλκίς. 1 

Κήρυξη ως αναδασωτέας έκτασης εμβαδού, 4,930 
στρεμμάτων στη θέση «Σαρακίνα ή Αλωνάκι» περι¬ 
φέρειας του Δήμου Στυλίδαςτου Ν. Φθ/δας. 2 


ΑΠΟΦΑΣΕΙΣ 

Αριθ. 3323 (1) 

Έγκριση πολεοδομικής μελέτης οικισμού Γ ρίβας 
Δήμου Γουμένισσας Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις των αρθ. 2, 3, 4 του Π. Δ/τος της 20/ 
30.8.85 (ΦΕΚ 414 Δ') «Πολεοδόμηση και επέκταση οικι¬ 
σμών της χώρας μέχρι 2000 κατ.». 

2. Τις διατάξειςτου άρθ. 3του Ν. Δ/τος της 17.7.23 «πε¬ 
ρί σχεδίων πόλεων κλπ» (ΦΕΚ 228 Α'), όπως συμπληρώ¬ 
θηκαν και τροποποιήθηκαν μεταγενέστερα. 

3. Τις διατάξεις των αρθ. 7 και 19 του Ν. 2508/97 (ΦΕΚ 
124 Α'/13.6.97) «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις». 

4. Τις διατάξειςτου αρθ. 29του Ν. 2831/2000 (ΦΕΚ 140 
Α') «Τροποποίηση των διατάξεων του Ν. 1577/85-Γενικός 
Οικοδομικός Κανονισμός- και άλλες διατάξεις». 

5. Τις διατάξεις των αρθ. 6, 7, 8, και 9 του Ν. 1577/85 
(ΦΕΚ 210 Α') «Γενικός Οικοδομικός Κανονισμός», όπως 
τροποποιήθηκαν με το αρθ. 13 (παρ. 1,2,3) του Ν. 1647/ 
1988 (ΦΕΚ 141 Α')» «Ο.Κ.ΧΕ και άλλες σχετικές διατάξεις» 
και το αρθ. 1 (παρ. 3,4) του Ν. 1772/88 (ΦΕΚ 91 Α’) «Τρο¬ 
ποποίηση διατάξεων του Ν. 1577/85 και άλλες διατάξεις». 

6. Τις διατάξειςτου αρθ. 29του Ν. 1558/85 «Κυβέρνηση 
και κυβερνητικά όργανα» (ΦΕΚ 137 Α'), όπως αυτό προ¬ 
στέθηκε με το αρθ. 27 του Ν. 2081/1992 (ΦΕΚ 154 Α'). 

7. Τις διατάξειςτου Ν. 2503/97 (ΦΕΚ 107 Α') «Διοίκηση 
Οργάνωση, στελέχωσητης Περιφέρειας κ.λ.π». 


8. Τις διατάξεις του αρθ. 6 του Ν. 880/79 περί καθορι¬ 
σμού οριογραμμών ρεμμάτων. 

9. Την υπ’ αρ. ΕΠΑ41/27.3.85 Απόφαση Νομάρχη Κιλκίς 
περί καθορισμού ορίων, όρων και περιορισμών δόμησης 
στον οικισμό Γ ρίβας. 

10. Το υπ’ αρ. 7188/24.2.97 έγγραφο της 9ης Εφορείας 
Βυζαντινών Αρχαιοτήτων θεσ/νίκης. 

11. Το υπ’ αρ. 2594/16.12.96 έγγραφο της 4ης Εφορείας 
Νεωτέρων Μνημείων. 

12. Το υπ’ αρ. 144/25.2.97 έγγραφο της Δ/νσης Δασών 
Κιλκίς. 

13. Τα υπ’ αρ. 905/17.3.97 και 226/15.1.97 έγγραφα του 
Δασαρχείου Γ ουμένισσας. 

14. Το υπ’ αρ. 1832/17.3.97 έγγραφο της ΝΕΧΩΠ Ν. Κιλ¬ 
κίς. 

15. Το υπ’ αρ. 6861/17.7.97 έγγραφο της ΙΣΤ' Εφορείας 
Προϊστορικών και Κλασσικών Αρχαιοτήτων. 

16. Τις υπ’ αρ. τ. 657/13.5.97 και 1126/14.4.97 Αποφά¬ 
σεις Νομάρχη Κιλκίς «Επικύρωση καθορισμού οριογραμ- 
μής ρέματος». 

17. Τηνυπ’αρ.τ. 1635/1637/18.7.97 Απόφαση Νομάρχη 
Κιλκίς «Ένταξη περιοχών του οικισμού Γ ρίβας Ν. Κιλκίς 
στη διαδικασία εισφορών σε γη και χρήμα του Π.Δ/τος 20/ 
30.8.85» (ΦΕΚ414Δ'). 

18. Το υπ’ αρ. 3999/99/350/23.5.2000 έγγραφο της Δ/ 
νσης Πολεοδομίας και Περιβάλλοντος Κιλκίς με το οποίο 
μας διαβιβάσθηκε το υπ’ αρ. 6/31.3.2000 Πρακτικό του 
Νομαρχιακού Συμβουλίου ΠΕΧΩΔΕ Κιλκίς. 

19. Το υπ’ αρ. 3781/21.9.99 έγγραφο του Δήμου Γουμέ¬ 
νισσας (με το οποίο μας διαβιβάσθηκαν αποδεικτικά δη¬ 
μοσίευσης - ανάρτησης της πολεοδ. μελέτης Γ ρίβας). 

20. Το υπ’ αρ. 3249/30.5.2001 έγγραφο του Δήμου Γου¬ 
μένισσας (με το οποίο μας διαβιβάσθηκαν αποδεικτικά ε- 
πανάρτησης της πολεοδ. μελέτης Γ ρίβας). 

21. Τις υπ’ αρ. 76/1999 και 62/2001 Αποφάσεις του Δ.Σ. 
Γ ουμένισσας. 

22. Τις υπ’ αρ. 2/1997, 7/1997 8/1997, 40/1996 Αποφά¬ 
σεις τ. Κοινοτ. Συμβουλίου Γ ρίβας. 

23. Την από 14.9.2000 εισήγηση της ΔΙΠΕΧΩΚΜπροςτο 
Περιφερειακό ΣΧΟΠ Κ. Μακεδονίας και την από 26.9.2000 
Γνωμοδότηση (9η Συνεδρία, 110η Πράξη) του Περιφερει¬ 
ακού ΣΧΟΠ Κ. Μακεδονίας. 

24. Την από 21.6.2001 εισήγηση της ΔΙΠ ΕΧΩ ΚΜ προς το 
Περιφερειακό ΣΧΟΠ Κ. Μακεδονίας και την από 26.6.2001 

Γνωμοδότηση (11η Συνεδρία, 130η Πράξη) του Περιφε¬ 
ρειακού ΣΧΟΠ Κ. Μακεδονίας. 

25.Το γεγονός ότι από τις κανονιστικές διατάξεις της 
Απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α. απο¬ 
φασίζουμε: 

Άρθρο 1 

Εγκρίνεται το πολεοδομικό σχέδιο του οικισμού Γρίβα 
Δήμου Γουμένισσας με τον καθορισμό οικοδομήσιμων χώ¬ 
ρων, κοινοχρήστων χώρων, οδών, πεζοδρόμων, χώρων 
πρασίνου, χώρων κοινοτικών οικιστικών προγραμμάτων, 
χώρων πολιτισμού, χώρων πλατείας, χώρων εκπαίδευσης, 
χώρων πρόνοιας, χώρων αναψυχής κλπ., όπως οι ανωτέρω 
ρυθμίσεις φαίνονται στα σχετικά 4 (τέσσερα) διαγράμματα 
κλίμακας 1:1000, που θεωρήθηκαν από τον Προϊστάμενο 
της ΔΙΠΕΧΩ ΚΜ και των οποίων αντίγραφα σε φωτοσμί¬ 
κρυνση δημοσιεύονται με την παρούσα Απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
Πολεοδομικός Κανονισμός της περιοχής, της οποίας το 
πολεοδομικό σχέδιο εγκρίνεται με το αρθ. 1 του παρό¬ 
ντος. 

Άρθρο 3 

Στα οικοδομικά τετράγωνα που διαμορφώνονται επι¬ 
τρέπεται η χρήση γενικής κατοικίας, όπως αυτή προσδιο¬ 
ρίζεται στο αρθ. 3 του Π.Δ/τος της 23.276.3.87 (ΦΕΚ 
166Δ') «Κατηγορίες και περιεχόμενο χρήσεων γης», με ε¬ 
ξαίρεση τα Ο.Τ. όπου προβλέπονται από το πολεοδομικό 
σχέδιο συγκεκριμένες χρήσεις (πρασίνου, πλατείας, σχο¬ 
λείου κλπ.). 

Άρθρο 4 

Στο πρόσωπο των οικοπέδων επιβάλλονται προκήπια 
στις θέσεις και με το πλάτος που σημειώνονται στα δια¬ 
γράμματα του αρθ. 1. 

Άρθρο 5 

Στα οικοδομικά τετράγωνα που διαμορφώνονται, οι ό¬ 
ροι δόμησης καθορίζονται ως εξής: 

1. Στη ζώνη Α, πουπεριλαμβάνειτο συνεκτικό τμήμα του 
οικισμού, ισχύουν: 

1. Αρτιότητα: Ελάχιστο εμβαδόν 300 τ.μ. - Ελάχιστο 
πρόσωπο 13μ. 

2. Συντελεστής δόμησης: κλιμακούμενος προοδευτικά 
και αναλογικά με την επιφάνεια του γηπέδου, δηλαδή για 
τα πρώτα 100 τ.μ. Σ.Δ. 1,60, για τα επόμενα 100 τ.μ. Σ.Δ. 
0.80, για τα επόμενα 100 τ.μ. Σ.Δ. 0,60 ενώ για το πέραν 
των 300 τ.μ. τμήμα του οικοπέδου ο συντελ. δόμησης ο¬ 
ρίζεται σε 0,40. Η συνολική επιφάνεια για κύρια και βοη¬ 
θητικά κτίσματα εντός του οικοπέδου δεν μπορεί να υ¬ 
περβαίνει τα 400 τ.μ. 

2. Στη ζώνη Βτου πολεοδομικού σχεδίου ισχύουν: 

1. Αρτιότητα: Ελάχιστο εμβαδόν 500 τ.μ. - Ελάχιστο 
πρόσωπο 15μ. 

2. Συντελεστής δόμησης: 0,60. 


3. Εντός του ορίου οικισμού Γρίβας (σύμφωνα με την 
υπ’ αρ. ΕΠΑ 41/27.3.85 Απόφαση Νομάρχη Κιλκίς) θεω¬ 
ρούνται άρτια και οικοδομήσιμα τα γήπεδα με όποιο εμ¬ 
βαδόν είχαν κατά την ημέρα δημοσίευσης του Π.Δ/τος 
της 24.4/3.5.85 (ΦΕΚ). 

4. Επίσης κατά παρέκκλιση εντός του προαναφερθέ- 
ντος ορίου οικισμού θεωρούνται άρτια τα οικόπεδα όπως 
προκύπτουν μετά την οριστική εφαρμογής ή προέρχονται 
από εισφορά σε γη, εφόσον έχουν ελάχιστο εμβαδόν 100 
τμ. και ελάχιστο πρόσωπο 8μ. 

Άρθρο 6 

Ο μέγιστος αριθμός ορόφων ορίζεται σε δύο, με μέγι¬ 
στο ύψος κτιρίου 7,5 μ., προσαυξανόμενο κατά 1,5 μ. λό¬ 
γω της κατασκευής στέγης, η οποία είναι υποχρεωτική. Ε¬ 
φόσον η κλίση του εδάφους υπερβαίνει το 25 % το μέγι¬ 
στο επιτρεπόμενο ύψος κτιρίου ορίζεται σε 8,5 μ. 
(προσαυξανόμενο κατά 1,5 μ. λόγω στέγης). 

Άρθρο 7 

Το ποσοστό κάλυψης και στους δύο τομείς ορίζεται σε 70%. 

Άρθρο 8 

Σε ότι αφορά τα μορφολογικά χαρακτηριστικά των κτι- 
σμάτων προβλέπονται τα κάτωθι: 

1. Επιβάλλεται η έγκριση όλων των οικοδομικών αδειών 
από Α' βάθμια Ε.Π.Α.Ε. 

2. Απαγορεύεται η κατασκευή πυλωτής καθώς και η κα¬ 
τασκευή συνεχόμενων εξωστών σε όλο το μήκος των ό¬ 
ψεων των κτιρίων. 

3. Επιβάλλεται η κατασκευή στέγης με επικάλυψη ρω¬ 
μαϊκών κεραμιδιών και μέγιστη κλίση 35 %. 

4. Επιβάλλεται η κατασκευή όψεων από επιχρισμένες 
τοιχοποιίες ή ενεπίχριστες λιθοδομές. 

5. Τα μορφολογικά χαρακτηριστικά των όψεων (είδος 
καιτύπος εξωστών και κουφωμάτων, τύπος περιφράξεων 
κ.λ.π.) θα πρέπει να εναρμονίζονται με τον παραδοσιακό 
χαρακτήρα του οικισμού. 

Άρθρο 9 

Κατά τα λοιπά εφαρμόζονται οι διατάξεις του ΓΟΚ του 
1985, όπως τροποποιήθηκε με τον Ν. 2831/2000 καθώς 
και οι διατάξεις του Π.Δ/τος 24.4/3.5.85 (ΦΕΚ). 

Άρθρο 10 

Εγκρίνονται οι οριογραμμές των ρεμμάτων που διέρχονται 
σε επαφή με το πολεοδομικό σχέδιο οικισμού Γ ρίβας, όπως 
φαίνονται με κυανή γραμμή στα διαγράμματα του άρθ. 1. 

Άρθρο 11 

Η ισχύς της παρούσας Απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Θεσσαλονίκη, 31 Αυγούστου 2001 

Ο Γενικός Γραμματέαςτης Περιφέρειας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 

ΚΟΙΝΟΤΗΤΑ ΓΡΙΒΑΣ-ΝΟΜΟΥ ΚΙΛΚΙΣ 

Αριθ. 2587 ( 2 ) 

Κήρυξη ως αναδασωτέας έκτασης -εμβαδού, 4,930 
στρεμμάτων στη θέση «Σαρακίνα ή Αλωνάκι» περιφέ¬ 
ρειας του Δήμου Στυλίδας του Ν. Φθ/δας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παραγρ. 3 του άρθρου 117 του Συ¬ 
ντάγματος. 

2. Τις διατάξεις του Ν. 2503/97 «Διοίκηση, Οργάνωση, 
Στελέχωσητης Περιφέρειας κ.λ.π.». 

3. Τις διατάξεις του Ν. 998/79 «Περί προστασίας των δα¬ 
σών και των δασικών εν γένει εκτάσεων της Χώρας και συ¬ 
γκεκριμένα: 

α. Του άρθρου 41 παρ. 1, βτου άρθρου 38παρ. 1. 

4. Τις διαταγές του Υπουργείου Γεωργίας: 

α. 160417/1180/8.7.80. 

β. 182447/3049/24.9.80. 

5. Τις διατάξεις του άρθρου 29 του Ν. 2081/1992. 

6. Την αριθ. 5910/23.7.99 (ΦΕΚ 1640/Β/99) απόφαση 
του Γ.Γ.Π.Σ.Ε «Μεταβίβαση αρμοδιοτήτων στους Προϊ¬ 
σταμένους των Δασικών Υπηρεσιών». 

7. Την αριθμ 7068/30.8.2001 πρόταση του Δασαρχείου 
Λαμίας, από την οποία προκύπτει ότι η έκταση που ανα- 
φέρεται στο θέμα είχε κατά το χρόνο της καταστροφής 
της, που έγινε από παράνομη αποψίλωση, από τον μήνα 
Ιανουάριο του έτους 2000 μέχρι τον μήνα Φεβρουάριο 
του έτους 2001, από τον Νικόλαο Αποστ. Γκλότσο, κάτοι¬ 
κο Στυλίδας Δασικό χαρακτήρα κατά την έννοια του άρ¬ 


θρου 3 παρ. 1 & 2, του Ν. 998/79 και ως εκ τούτου επιβάλ¬ 
λεται η κήρυξη της ως αναδασωτέας αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνητή αναγέννηση, της δασικής 
βλάστησης που καταστράφηκε από παράνομη αποψί¬ 
λωση, από τον μήνα Ιανουάριο του έτους 2000 μέχρι τον 
μήνα Φεβρουάριο του έτους 2001, την Δημόσια δασική έ¬ 
κταση εμβαδού τεσσάρων στρεμμάτων και εννιακοσίων 
τριάντα τετρ. μέτρων που βρίσκεται στη θέση «Σαρακίνα 
ή Αλωνάκι» περιφέρειας Δήμου Στυλίδας και προσδιορί¬ 
ζεται από τα στοιχεία: 1-2-3-4-5-Β-10-.... 22-23-1, όπως 
αυτή φαίνεται στο συνημμένο διάγραμμα το οποίο αποτε¬ 
λεί αναπόσπαστο μέρος της αποφάσεως αυτής και έχει ό¬ 
ρια: 

Ανατολικά: Εποικιστική περιοχή (όριαεποικισμού). 

Δυτικά: Δημοτική δασική έκταση. 

Βόρεια: Ελαιοπερίβολο (φερόμενη ιδιοκτησία Κ. 
Μπλούνα). 

Νότια: Δημοτική δασική έκταση. 

Η απόφαση αυτή ισχύει απάτης κοινοποιήσεωςτης αρ- 
μοδίως (άρθρο 41 Ν. 998/79) και προ της δημοσιεύσεως 
της στην εφημερίδα της Κυβερνήσεως (άρθρο 37 Ν. 
3200/55). Από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 31 Αυγούστου 2001 
Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Φθιώτιδας κ.α.α. 

ΠΑΥΛΟΣ ΑΠΟΣΤΟΛΟΠΟΥΛΟΣ 

